Omstreeks 18:00 was die Windwaai-familie rustig by hul huis toe die eienaar van die huis, Elzette Wolhuter se kêrel, met 'n vriend daar aangekom.
Die polisie is gebel, maar hulle het die situasie net kalmeer en gesê dat hulle nie 'n saak kan oopmaak nie, aangesien dit 'n siviele saak is.
"Ons betaal R2 500 per maand, en ek het aan Wolhuter gesê dat ons môre (Saterdag 3 November) die huur sou betaal, maar sy wou nie luister nie. Sy het gesê ons was twee maande agter met ons huur."
Wolhuter het die George Herald na haar prokureur, Willie Kruger, van Stadler en Swart verwys. Kruger het gesê Wolhuter is 'n erfgenaam van die eiendom en dat hulle besig is om haar as eksekuteur aan te stel.
Vrydagaand sit die gesin met 'n groot gat in die muur waar 'n deur voorheen was. Die deur is met raam en al verwyder.